การดูแลรถที่แรพสีเบื้องต้น ควรล้างรถอย่างสม่ำเสมอ ไม่อย่างนั้นคราบฝุ่น ที่ผสมกับคราบน้ำ จะฝั่งแน่นบนเนื้อฟิล์ม และ ควรเลือกผลิตภัณฑ์ ล้างรถ และ เคลือบสีรถ สำหรับรถที่แรพโดยเฉพาะ    กรณีที่รถพึ่งจะแรพเสร็จ ฟิล์มเปลี่ยนสี จะเซ็ตตัวโดยใช้เวลาประมาณ 7-14 วัน ขึ้นอยู่กับสภาพอากาศ ในระหว่างนี้ควรหลีกเลี่ยง เครื่องฉีดน้ำ และ เครื่องเป่าลมแรงดันสูง เนื่องจากแรงดันลม และ น้ำ อาจทำให้ขอบฟิล์มเปิดออกมาได้ สเปรย์ขจัดคราบ หรือ น้ำยาที่มีส่วนผสมของน้ำมัน เนื่องจากน้ำมันที่โดนขอบฟิล์ม จะทำให้การยึดเกาะของฟิล์มลดลง ลูกค้าสามารถล้างรถด้วยตัวเองได้ โดย ทำความสะอาดฝุ่นด้วยไม้ปัดขนแกะ ใช้น้ำชะโลมรอบคัน และ ใช้ผ้าเช็ดออก โดยหลีกเลี่ยงบริเวณขอบฟิล์ม   การล้างรถ หลังจากฟิล์มเซ็ตตัวดีแล้ว สามารถล้างได้ปกติเหมือนรถทั่วไป ใช้ปั้มน้ำ และปั้มลมได้     การเลือกซื้อผลิตภัณฑ์ล้างรถ และ เคลือบสีรถเบื้องต้น  ควรดูที่ฉลากบนผลิตภัณฑ์ ดังนี้ น้ำยาที่มีค่า pH เป็นกลาง (pH 7)  น้ำยาที่มีความสมดุลทางเคมี ไม่เป็นกรดหรือด่าง ซึ่งจะช่วยรักษาฟิล์ม Wrap ได้ น้ำยาที่ไม่มีสารเคมีรุนแรง (Non-Caustic) น้ำยาทำความสะอาดที่ไม่ใช้สารกัดกร่อนอย่าง Sodium Hydroxide หรือ Ammonia น้ำยาที่มีค่า Alkaline ต่ำ (ด่างต่ำ) น้ำยาที่มีค่า Alkaline (ด่าง) ควรเลือกค่าไม่สูงเกินไป เนื่องจากด่างสูงอาจทำลายฟิล์มได้ น้ำยาล้างรถสำหรับรถที่ Wrap หาซื้อไม่ยาก สามารถค้นหาว่า น้ำยาเคลือบ หรือ น้ำยาล้างรถ สำหรับรถที่ Wrap (เงา/ด้าน) ได้เลย